Aker kommunestyre vedtok den 3. november 1858 å bygge 14 nye, faste skoler i prestegjeldet, deriblant Huseby skole. Et skolehus i treverk med to klasserom og to leiligheter ble oppført i perioden 1860–1861 under arkitekt O. Roll. Den 10. februar 1862 var første skoledag ved Huseby skole med 56 elever delt på to klasser. Huset består fortsatt og brukes som AKS for de eldste barna, etter å ha fungert som både lærer- og vaktmesterbolig.